NARIADENIE KOMISIE (ES) č. 148/2009
z 20. februára 2009,
ktorým sa zrušuje 11 zastaraných nariadení v oblasti spoločnej politiky rybného hospodárstva
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Akt o pristúpení Španielska a Portugalska, a najmä na jeho článok 175,
so zreteľom na nariadenie Rady (EHS) č. 3117/85 zo 4. novembra 1985 ustanovujúce všeobecné pravidlá pre poskytovanie kompenzačných náhrad pre sardinky (1), a najmä na jeho článok 4,
so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (2), a najmä na jeho článok 3 ods. 4 a článok 21 ods. 3 a 4,
so zreteľom na nariadenie Rady (ES) č. 2406/96 z 26. novembra 1996 ustanovujúce spoločné normy pre obchodovanie s určitými produktmi rybolovu (3), a najmä na jeho článok 2 ods. 3,
so zreteľom na nariadenie Rady (ES) č. 104/2000 zo 17. decembra 1999 o spoločnej organizácii trhov s výrobkami rybolovu a akvakultúry (4), a najmä na jeho článok 25, článok 27 ods. 6 a článok 37,
keďže:
(1)
Zlepšenie transparentnosti právnych predpisov Spoločenstva je podstatnou súčasťou stratégie lepšej tvorby práva, ktorú realizujú inštitúcie Spoločenstva. V tejto súvislosti je vhodné odstrániť z platných právnych predpisov akty, ktoré už nie sú skutočne účinné.
(2)
Tieto nariadenia, ktoré sa týkajú spoločnej politiky rybného hospodárstva, sa stali zastaranými, aj keď stále formálne platia:
-
nariadenie Komisie (EHS) č. 3459/85 zo 6. decembra 1985 ustanovujúce podrobné pravidlá pre poskytovanie kompenzačného príspevku pre atlantické sardinky (5); toto nariadenie stratilo účinnosť, keďže boli vykonané zmeny v základných právnych predpisoch, ktoré nie sú zlučiteľné s uplatňovaním tohto aktu,
-
nariadenie Komisie (EHS) č. 254/86 zo 4. februára 1986, ktoré stanovuje podrobné pravidlá pre postupné zrušenie kvantitatívnych obmedzení uplatňovaných v členských štátoch okrem Španielska a Portugalska pre konzervované sardinky a tuniaka pochádzajúcich zo Španielska (6); toto nariadenie stratilo účinnosť, keďže sa vzťahovalo na prechodné obdobie, ktoré sa skončilo,
-
nariadenie Komisie (EHS) č. 3599/90 z 13. decembra 1990 o náprave škôd spôsobených zastavením lovu soley európskej plavidlami plaviacimi sa pod vlajkou členského štátu v roku 1989 (7); toto nariadenie stratilo účinnosť, keďže sa vzťahovalo iba na rok 1989,
-
nariadenie Komisie (EHS) č. 3863/91 zo 16. decembra 1991, ktorým sa určuje minimálna trhová veľkosť krabov uplatňovaná v určitých pobrežných oblastiach Spojeného kráľovstva (8); toto nariadenie stratilo účinnosť, keďže boli vykonané zmeny v základných právnych predpisoch, ktoré nie sú zlučiteľné s uplatňovaním tohto aktu,
-
nariadenie Komisie (ES) č. 897/94 z 22. apríla 1994 ustanovujúce podrobné pravidlá pre uplatňovanie nariadenia Rady (EHS) č. 2847/93, týkajúce sa pilotných projektov zameraných na nepretržité sledovanie polohy rybárskych plavidiel Spoločenstva (9); toto nariadenie stratilo účinnosť, keďže boli vykonané zmeny v základných právnych predpisoch, ktoré nie sú zlučiteľné s uplatňovaním tohto aktu,
-
nariadenie Komisie (ES) č. 1419/96 z 22. júla 1996, ktorým sa stanovuje výška pomoci na súkromné skladovanie kalmárov (Loligo patagonica) (10); toto nariadenie stratilo účinnosť, keďže boli vykonané zmeny v základných právnych predpisoch, ktoré nie sú zlučiteľné s uplatňovaním tohto aktu,
-
nariadenie Komisie (ES) č. 2378/1999 z 9. novembra 1999, ktorým sa mení a dopĺňa nariadenie (ES) č. 1282/1999 o poskytovaní kompenzácie organizáciám výrobcov za tuniakov dodaných spracovateľskému priemyslu od 1. októbra do 31. decembra 1998 (11); toto nariadenie stratilo účinnosť, keďže sa vzťahovalo iba na rok 1998,
-
nariadenie Komisie (ES) č. 1103/2000 z 25. mája 2000 o poskytovaní kompenzácie organizáciám výrobcov za tuniakov dodaných spracovateľskému priemyslu od 1. júla do 30. septembra 1999 (12); toto nariadenie stratilo účinnosť, keďže sa vzťahovalo iba na rok 1999,
-
nariadenie Komisie (ES) č. 1702/2000 z 31. júla 2000, ktorým sa zakazuje lov tresky plavidlami plaviacimi sa pod vlajkou Španielska (13); toto nariadenie stratilo účinnosť, keďže sa vzťahovalo iba na kvóty pridelené v roku 2000,
-
nariadenie Komisie (ES) č. 585/2001 z 26. marca 2001 o poskytovaní kompenzácie organizáciám výrobcov za tuniakov dodaných spracovateľskému priemyslu v období medzi 1. januárom a 31. marcom 2000 (14); toto nariadenie stratilo účinnosť, keďže sa vzťahovalo iba na rok 2000,
-
nariadenie Komisie (ES) č. 2496/2001 z 19. decembra 2001 o poskytovaní kompenzácie organizáciám výrobcov za tuniakov dodaných spracovateľskému priemyslu v období medzi 1. januárom a 31. marcom 2001 (15); toto nariadenie stratilo účinnosť, keďže sa vzťahovalo iba na rok 2001.
(3)
Z dôvodu právnej istoty a jasnosti by sa nariadenia, ktoré sú uvedené v odôvodnení 2, mali zrušiť.
(4)
Opatrenia stanovené v tomto nariadení sú v súlade so stanoviskom Riadiaceho výboru pre rybolov a akvakultúru,
PRIJALA TOTO NARIADENIE:
Článok 1
Nariadenia, ktoré sa zrušujú
Zrušujú sa nariadenia: (EHS) č. 3459/85, (EHS) č. 254/86, (EHS) č. 3599/90, (EHS) č. 3863/91, (ES) č. 897/94, (ES) č. 1419/96, (ES) č. 2378/1999, (ES) č. 1103/2000, (ES) č. 1702/2000, (ES) č. 585/2001 a (ES) č. 2496/2001.
Článok 2
Nadobudnutie účinnosti
Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 20. februára 2009